15.4.14 MUSIIKKI 7.lk

”Musiikin opetuksen tehtävänä on luoda edellytykset monipuoliseen musiikilliseen toimintaan ja aktiiviseen kulttuuriseen osallisuuteen. Opetus ohjaa oppilaita tulkitsemaan musiikin monia merkityksiä eri kulttuureissa sekä yksilöiden ja yhteisöjen toiminnoissa. Oppilaiden musiikillinen osaaminen laajenee, mikä vahvistaa myönteistä suhdetta musiikkiin ja luo pohjaa musiikin elinikäiselle harrastamiselle. Musiikin opetus rakentaa arvostavaa ja uteliasta suhtautumista musiikkiin ja kulttuuriseen monimuotoisuuteen.

Toiminnallinen musiikin opetus ja opiskelu edistävät oppilaiden musiikillisten taitojen ja ymmärryksen kehittymistä, kokonaisvaltaista kasvua ja kykyä toimia yhteistyössä muiden kanssa. Näitä vahvistetaan ottamalla musiikin opetuksessa huomioon oppilaiden musiikilliset kiinnostuksen kohteet, muut oppiaineet, eheyttävät teemat, koulun juhlat ja tapahtumat sekä koulun ulkopuolella tapahtuva toiminta. Oppilaiden ajattelua ja oivalluskykyä kehitetään tarjoamalla säännöllisesti mahdollisuuksia äänen ja musiikin parissa toimimiseen, säveltämiseen sekä muuhun luovaan tuottamiseen. Musiikin opetuksessa oppilaat opiskelevat musiikkia monipuolisesti, mikä edesauttaa heidän ilmaisutaitojensa kehittymistä.

**Vuosiluokkien 7-9** musiikin opetus luo mahdollisuuksia musiikillisen osaamisen ja maailmankuvan laajentamiseen. Samalla opetus ohjaa oppilaita tulkitsemaan musiikin merkityksiä ja jäsentämään musiikkiin liittyviä tunteita ja kokemuksia. Opetuksen tehtävänä on myös kehittää oppilaiden kriittistä musiikkikulttuurien lukutaitoa ohjaamalla heitä analysoimaan ja arvioimaan, miten musiikilla viestitään ja vaikutetaan. Oppilaiden toimijuutta ja ajattelua vahvistetaan kertaamalla ja syventämällä aiemmin opittuja musiikillisia taitoja. Lisäksi oppilaat saavat tilaisuuksia oman oppimisensa suunnitteluun ja arviointiin. Heillä on mahdollisuus monipuoliseen luovaan musiikilliseen ilmaisuun ja musiikin tuottamiseen yksin ja yhdessä muiden kanssa. Tätä tuetaan luomalla yhteyksiä muihin ilmaisumuotoihin. Käyttäessään tieto- ja viestintätekniikkaa oppilaat tutustuvat musiikin ja digitaalisen median tekijänoikeuksiin ja käyttömahdollisuuksiin sekä niihin liittyviin mahdollisiin eettisiin ongelmiin.

**Musiikin tavoitteisiin liittyvät keskeiset sisältöalueet vuosiluokilla 7-9**

Musiikillisten tietojen ja taitojen oppiminen tapahtuu musisoiden eli laulaen, soittaen, kuunnellen, liikkuen, improvisoiden ja säveltäen sekä taiteidenvälistä työskentelyä ja teknologiaa hyödyntäen. Sisällöt valitaan siten, että oppilas tutustuu musiikkikulttuureihin ja -tyyleihin monipuolisesti. Sisällöt tukevat tavoitteiden saavuttamista ja hyödyntävät paikallisia mahdollisuuksia ja oppilaiden kokemuksia.

**S1 Miten musiikissa toimitaan:**Opetuksessa on keskeistä musiikillisten ilmaisutaitojen monipuolinen kehittäminen sekä omien ideoiden ja ratkaisujen tuottaminen. Äänenkäyttöä, laulutaitoa ja käytössä olevien keho-, rytmi-, melodia- ja sointusoittimien soittotaitoja syvennetään yhteismusisoinnissa.

**S2 Mistä musiikki muodostuu**: Musisoinnissa käytetään aiemmin opittuja musiikkikäsitteitä ja musiikin perusmerkintätapoja. Taitojen kehittyessä käsitteellistä osaamista syvennetään ja sovelletaan musisoinnin eri tilanteissa. Opetuksessa huomioidaan myös tulkinnan merkitys musiikillisessa ilmaisussa.

**S3 Musiikki omassa elämässä, yhteisössä ja yhteiskunnassa:**Musiikillisten taitojen ja tietojen ohella opetuksessa käsitellään oppilaiden esille tuomia aihepiirejä sekä heidän musiikkiin liittyviä kokemuksiaan ja havaintojaan. Myös kuluttamisen ja kestävän hyvinvoinnin näkökulmat ovat olennaisia musiikissa. Opetuksessa rakennetaan yhteyksiä musiikin ja muiden oppiaineiden sekä erilaisten yhteiskunnallisten ilmiöiden välille. Samalla pohditaan ja arvioidaan kriittisesti musiikin merkityksiä elämän eri tilanteissa eri aikoina ja aikakausina.

**S4 Ohjelmisto:**Ohjelmistoon ja erityisesti kuunteluohjelmistoon valitaan monipuolisesti eri kulttuurien ja aikakausien musiikkia kansanmusiikista taidemusiikkiin ajankohtaiset musiikilliset ilmiöt huomioiden. Äänenkäyttöä ja laulutaitoa harjoitetaan yksi- ja moniäänisten yhteislaulujen tai soololaulujen, äänikokeilujen ja erilaisten ääniharjoitteiden avulla. Ohjelmiston valinnassa otetaan huomioon kulttuuriperinnön vaaliminen**,**oppilaita innostavat teokset ja tehtävät sekä ohjelmiston käyttökelpoisuus musiikillisten taitojen oppimisessa. Ohjelmistoon sisältyvät myös oppilaiden omat luovat tuotokset ja sävellykset.” (OPS 2014, 422–423.)

MUSIIKKI 7.lk

**Musiikin tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Osallisuus** | **T1** kannustaa oppilasta rakentavaan toimintaan musisoivan ryhmän ja musiikillisten yhteisöjen jäsenenä | S1   * Opettaja ohjaa ja rohkaisee oppilasta toimimaan aktiivisena ryhmän jäsenenä. * Ohjataan oppilasta omalla toiminnallaan rakentamaan myönteistä yhteishenkeä yhteisössä. |  | * Kulttuurinen osaaminen, vuorovaikutus ja ilmaisu (L2) * Monipuolinen itsensä ilmaiseminen, empatiakyvyn kehittäminen, omien taitojen soveltaminen yhteistyötilanteissa.   Osallistuminen, vaikuttaminen ja kestävän tulevaisuuden rakentaminen (L7)   * Kuulluksi ja arvostetuksi tulemisen kokemukset auttavat näkemään vaikuttamisen mahdollisuuksia ja tapoja. |
| **Musiikilliset tiedot ja taidot sekä luova tuottaminen** | **T2** ohjata oppilasta ylläpitämään äänenkäyttö- ja laulutaitoaan sekä kehittämään niitä edelleen musisoivan ryhmän jäseninä | S1   * Ohjataan ja rohkaistaan oppilasta luontevaan ja terveeseen äänenkäyttöön sekä kehittämään laulutaitoa edelleen. |  | Kulttuurinen osaaminen, vuorovaikutus ja ilmaisu (L2)   * Taiteen kokeminen ja tulkitseminen, kulttuuriperinnön merkityksen ymmärtäminen. |
| **T3** kannustaa oppilasta kehittämään edelleen soitto- ja yhteismusisointitaitojaan keho-, rytmi-, melodia- ja sointusoittimin | S1   * Ohjataan oppilasta kehittämään soitto- ja yhteismusisointitaitojaan monipuolisesti. | * Kitaransoitto | Kulttuurinen osaaminen, vuorovaikutus ja ilmaisu (L2)   * Monipuoliset vuorovaikutustilanteet, yhdessä musisoiminen esiintymis- ja muissa vuorovaikutustilanteissa. * Empatiakyvyn kehittäminen. * Esteettisyyden edistäminen ja siitä nauttiminen. |
| **T4** rohkaista oppilasta monipuoliseen musiikkiliikunnalliseen kokemiseen ja ilmaisuun | S1   * Ohjataan oppilasta musiikin kokemiseen ja ilmaisuun liikkuen. |  | Kulttuurinen osaaminen, vuorovaikutus ja ilmaisu (L2)   * Monipuoliset vuorovaikutustilanteet, yhdessä musisoiminen esiintymis- ja muissa vuorovaikutustilanteissa. * Empatiakyvyn kehittäminen. * Esteettisyyden edistäminen ja siitä nauttiminen. |
| **T5** tarjota oppilaalle mahdollisuuksia ääniympäristön ja musiikin elämykselliseen kuunteluun ja havainnointiin sekä ohjata häntä keskustelemaan havainnoistaan | S3   * Tarjotaan oppilaalle mahdollisuuksia elämykselliseen kuunteluun sekä ohjaa oppilasta jäsentämään ja kertomaan kuulemastaan. | * Sibelius | Kulttuurinen osaaminen, vuorovaikutus ja ilmaisu (L2)   * Monipuoliset kuuntelutilanteet, kuuntelutilanteiden havainnointi ja analysointi. |
| **T6** kannustaa oppilasta rakentamaan luovaa suhdetta musiikkiin ja ohjata heitä improvisointiin, sovittamiseen ja säveltämiseen sekä taiteidenväliseen työskentelyyn | S 1   * Ohjataan ja kannustetaan oppilasta keksimään, suunnittelemaan ja toteuttamaan omia sävellyksiä yksin ja ryhmässä oppiainerajat ylittäen. | * Tarinasäveltäminen yhteistyössä jonkin esi- tai alkuopetusluokan kanssa. | Ajattelu ja oppimaan oppiminen (L1)   * Oppilaan vastuu opiskeluun liittyvien tavoitteiden asettamisesta, työn suunnittelusta ja oman työskentelyprosessin arvioinnista.   Kulttuurinen osaaminen, vuorovaikutus ja ilmaisu (L2)   * Oman kulttuuriperinnön arvostaminen ja uusintaminen.   Työelämätaidot ja yrittäjyys (L6)   * Musiikkiprojektit |
| **T7** ohjata oppilasta musiikin tallentamiseen ja tieto- ja viestintäteknologian luovaan ilmaisulliseen käyttöön sekä musiikin tekemisessä että osana monialaisia kokonaisuuksia | S1   * Ohjataan oppilasta tallentamaan musiikkia eri tavoin esim. koulun omaa teknologiaa käyttäen, kuvataiteen tai liikunnan keinoin oppiainerajat ylittäen. |  | Ajattelu ja oppimaan oppiminen (L1)   * Rohkaistaan oppilasta luoviin ratkaisuihin, kuvittelukyvyn käyttöön. * Oppiainerajat ylittävä toiminnallinen työskentely. * Koulun ulkopuolella opittujen taitojen soveltamiseen kannustaminen. * Vertaisoppiminen (pari- ja ryhmätyöskentely)   Kulttuurinen osaaminen, vuorovaikutus ja ilmaisu (L2)   * Erilaisten ilmaisutapojen kokeilu, tekemisen ja ilmaisun ilo.   Tieto- ja viestintäteknologinen osaaminen (L5)   * Erilaisten tvt- laitteiden ja ohjelmistojen käyttö koulun laitteistosta riippuen, tekijänoikeuksien perusperiaatteiden tunteminen. |
| **Kulttuurinen ymmärrys ja monilukutaito** | **T8** ohjata oppilasta tarkastelemaan musiikkia taiteenlajina  ja ymmärtämään, miten musiikkia käytetään viestimiseen ja vaikuttamiseen eri kulttuureissa | S3   * Ohjataan oppilasta tutustumaan musiikkiin taiteen lajina ja sen rooliin viestinnässä ja vaikuttamisessa eri kulttuureissa ja eri aikakausina.   S4   * Valitaan erityisesti kuunteluohjelmistoon monipuolisesti eri kulttuurien ja aikakausien musiikkia. | * Tutustumiskäynti mahdollisuuksien mukaan eri musiikintekijöiden työhön tai esim. konserttikäynti. | Kulttuurinen osaaminen, vuorovaikutus ja ilmaisu (L2)   * Mediaympäristöjen analysoiminen, yhteistyö ja vuorovaikutus koulun ulkopuolisten tahojen kanssa.   Monilukutaito (L4)   * Maailmanmusiikkiin tutustuminen. |
| **T9** rohkaista ja ohjata oppilasta käyttämään musiikin merkintätapoja, käsitteitä ja terminologiaa musiikillisessa toiminnassa | S2   * Ohjataan oppilasta ymmärtämään laulamisen ja soittamisen kautta tapoja merkitä musiikkia tutustumalla ja soittamalla sointu- ja nuottimerkinnöistä. |  | Monilukutaito (L4)   * Musiikin kielen tulkitseminen, tuottaminen ja arvioiminen. |
| **Hyvinvointi ja turvallisuus musiikissa** | **T10** ohjata oppilasta tunnistamaan musiikin vaikutuksia tunteisiin ja hyvinvointiin | S3   * Ohjataan oppilasta tunnistamaan musiikin vaikutuksia tunnetiloihin ja ymmärtämään musiikin merkityksen omalle hyvinvoinnille. |  | Itsestä huolehtiminen ja arjen taidot (L3)   * Omaa hyvinvointia edistävien tekijöiden tunnistaminen, musiikkilaitteiston turvallinen käyttö. * Tunnetaitojen ja sosiaalisten taitojen kehittäminen.   Monilukutaito (L4)   * Musiikin merkityksen ymmärtäminen omalle hyvinvoinnille. |
| **T11** ohjata oppilasta huolehtimaan kuulostaan sekä musisointi- ja ääniympäristön turvallisuudesta | S1   * Ohjataan oppilasta vastuulliseen instrumentin käyttöön sekä tuottamaan musiikkia huomioiden turvallisen desibelitason. |  | Itsestä huolehtiminen ja arjen taidot (L3)   * Omaa hyvinvointia edistävien tekijöiden tunnistaminen, musiikkilaitteiston turvallinen käyttö. |
| **Oppimaan oppiminen musiikissa** | **T12** ohjata oppilasta kehittämään musiikillista osaamistaan harjoittelun avulla, asettamaan tavoitteita musiikilliselle oppimiselleen ja arvioimaan edistymistään suhteessa tavoitteisiin | S1   * Ohjataan oppilasta ymmärtämään harjoittelun merkityksen musiikillisen tavoitteen saavuttamiseksi ja arvioimaan omaa edistymistään. |  | Ajattelu ja oppimaan oppiminen (L1)   * Omien luontevien oppimistapojen tunnistaminen, työn suunnittelu ja edistymisen arviointi. |

**Musiikin oppimisympäristöihin ja työtapoihin liittyvät tavoitteet vuosiluokilla 7–9**

Tavoitteena on luoda pedagogisesti monipuolinen ja joustava musiikin opiskelukokonaisuus, joissa erilaiset musiikilliset työtavat ja vuorovaikutustilanteet sekä yhteismusisointi ja muu musiikillinen yhteistoiminta on mahdollista. Oppimisen ilo, luovaan ajatteluun rohkaiseva ilmapiiri sekä myönteiset musiikkikokemukset ja -elämykset innostavat oppilaita ja sitouttavat heidät kehittämään musiikillista osaamistaan. Opetustilanteissa luodaan mahdollisuuksia tieto- ja viestintäteknologian käyttöön musiikillisessa toiminnassa. Musiikkikäsitteitä opiskellaan musiikillisin työtavoin. Opetuksessa hyödynnetään taide- ja kulttuurilaitosten sekä muiden yhteistyötahojen tarjoamia mahdollisuuksia. (OPS 2014, 424.)

Musiikin erilaiset työtavat asettavat opetustilalle ja oppimisympäristölle muusta koulutyöstä poikkeavia vaatimuksia. Tilan on oltava muunneltavissa saman tunnin aikana avoimesta tilasta erilaisiin ryhmäjärjestelyihin. Oppimisympäristön on oltava kannustava, toiminnallinen ja omatoimisuutta tukeva. Fyysisenä ympäristönä toimii koulurakennus kaikkine tiloineen mukaan lukien ulkotilat. Musiikin luokan varustelu on mahdollisimman monipuolista; musiikkiluokassa on oltava piano, säestyssoittimia, bändisoittimia, perkussioita, äänentoisto- ja av-laitteet sekä musiikin tallennukseen, dokumentoitiin ja editointiin tarvittavaa laitteistoa.

**Ohjaus, eriyttäminen ja tuki musiikissa vuosiluokilla 7–9**

”Musiikin opetuksessa ja työskentelyn suunnittelussa otetaan huomioon oppilaiden erilaiset tarpeet, aikaisempi oppiminen ja kiinnostuksen kohteet. Työtapoja, opetusvälineitä ja soittimistoa sekä ryhmätyöskentelyä koskevat ratkaisut tehdään oppilaita kuullen. Ratkaisuilla luodaan musiikin oppimista edistäviä yhteismusisoinnin tilanteita sekä vahvistetaan oppilaiden itsetuntoa, työskentelytaitoja ja oma-aloitteisuutta. Työtapojen valinnassa kiinnitetään huomiota musiikkikulttuurin ja musiikin opetuksen mahdollisten sukupuolittuneiden käytäntöjen muuttamiseen.” (OPS 2014, 424.)

Opettaja ottaa suunnittelussaan huomioon oppilaiden tarpeet, edellytykset ja kiinnostuksen kohteet. Tarvittaessa koulun avustajia käytetään apuna ryhmän eriyttämisessä ja toiminnan monipuolistamisessa.

**Oppilaan oppimisen arviointi musiikissa vuosiluokilla 7–9**

”Musiikin opetuksessa oppilas tarvitsee realistista ja samalla kannustavaa ja rohkaisevaa palautetta myös perusopetuksen 7-9 vuosiluokilla. Ohjaava palaute auttaa oppilasta hahmottamaan yhä paremmin soivaa musiikillista toteutusta, musiikillista ilmaisua ja musiikin merkityksiä. Palautetta oppilas tarvitsee erityisesti, kun hän toteuttaa luovaan tuottamiseen ja musiikkiteknologiaan liittyviä kokonaisuuksia.

Musiikin päättöarviointi sijoittuu siihen lukuvuoteen, jona musiikin opiskelu päättyy kaikille yhteisenä oppiaineena. Päättöarvioinnilla määritellään, miten oppilas on opiskelun päättyessä saavuttanut musiikin yhteisenä opetettavan oppimäärän tavoitteet. Päättöarvosana muodostetaan suhteuttamalla oppilaan osaamisen taso musiikin valtakunnallisiin päättöarvioinnin kriteereihin. Musiikissa oppilaan osaaminen kehittyy kaikilla tavoitealueilla oppimäärän päättymiseen saakka. Päättöarvosanan muodostamisessa otetaan huomioon kaikki valtakunnalliset päättöarvioinnin kriteerit. Oppilas saa arvosanan kahdeksan (8), mikäli hän osoittaa keskimäärin kriteerien määrittämää osaamista. Arvosanan kahdeksan tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta.” (OPS 2014, 424.)

|  |  |  |
| --- | --- | --- |
| **Tavoitteet** | **Arvioinnin kohteet** | **Arvosanan kahdeksan (8)/ hyvä osaaminen** |
| **Osallisuus** | | |
| **T1** kannustaa oppilasta rakentavaan toimintaan musisoivan ryhmän ja musiikillisten yhteisöjen jäsenenä | * Musiikillisen ryhmän jäsenenä toimiminen | * Oppilas toimii musiikillisen ryhmän jäsenenä, huolehtii osuudestaan ja kannustaa toisia. |
| **Musiikilliset tiedot ja taidot sekä luova tuottaminen** | | |
| **T2** ohjata oppilasta ylläpitämään äänenkäyttö- ja laulutaitoaan sekä kehittämään niitä edelleen musisoivan ryhmän jäseninä | * Äänenkäyttö ja laulaminen musiikkiryhmän jäsenenä | * Oppilas käyttää ääntään musiikillisen ilmaisun välineenä ja osallistuu yhteislauluun sovittaen osuutensa osaksi kokonaisuutta. |
| **T3** kannustaa oppilasta kehittämään edelleen soitto- ja yhteismusisointitaitojaan keho-, rytmi-, melodia- ja sointusoittimin | * Soittaminen musiikkiryhmän jäsenenä | * Oppilas soittaa keho-, rytmi-, melodia- ja sointusoittimia ja osallistuu yhteissoittoon melko sujuvasti. |
| **T4** rohkaista oppilasta monipuoliseen musiikkiliikunnalliseen kokemiseen ja ilmaisuun | * Musiikkiliikunta | * Oppilas osoittaa hahmottavansa musiikin perussykkeen liikkuessaan ja sovittaa liikeilmaisuaan kuulemaansa musiikkiin. |
| **T5** tarjota oppilaalle mahdollisuuksia ääniympäristön ja musiikin elämykselliseen kuunteluun ja havainnointiin sekä ohjata häntä keskustelemaan havainnoistaan | * Ääniympäristön ja musiikin kuuntelu ja siitä keskusteleminen | * Oppilas kuuntelee ääniympäristöä ja musiikkia ja osaa kertoa havainnoistaan. |
| **T6** kannustaa oppilasta rakentamaan luovaa suhdetta musiikkiin ja ohjata heitä improvisointiin, sovittamiseen ja säveltämiseen sekä taiteidenväliseen työskentelyyn | * Musiikin luova tuottaminen | * Oppilas osaa käyttää musiikillisia tai muita äänellisiä elementtejä kehittäessään ja toteuttaessaan uusia musiikillisia ideoita yksin tai ryhmän jäsenenä. |
| **T7** ohjata oppilasta musiikin tallentamiseen ja tieto- ja viestintäteknologian luovaan ilmaisulliseen käyttöön sekä musiikin tekemisessä että osana monialaisia kokonaisuuksia | * Musiikkiteknologian käyttö | * Oppilas osaa käyttää musiikkiteknologian tarjoamia mahdollisuuksia omassa tai ryhmän ilmaisussa. |
| **Kulttuurinen ymmärrys ja monilukutaito** | | |
| **T8** ohjata oppilasta tarkastelemaan musiikkia taiteenlajina ja ymmärtämään, miten musiikkia käytetään viestimiseen ja vaikuttamiseen eri kulttuureissa | * Kulttuurinen osaaminen | * Oppilas osaa jäsentää musiikin käyttötapoja ja ilmenemismuotoja ja kertoa havainnoistaan. |
| **T9** rohkaista ja ohjata oppilasta käyttämään musiikin merkintätapoja, käsitteitä ja terminologiaa musiikillisessa toiminnassa | * Musiikillisten käsitteiden ja symbolien käyttö | * Oppilas käyttää musiikin peruskäsitteitä ja merkintätapoja sekä termejä musiikillisessa toiminnassa. |
| **Hyvinvointi ja turvallisuus musiikissa** | | |
| **T10** ohjata oppilasta tunnistamaan musiikin vaikutuksia tunteisiin ja hyvinvointiin | * Musiikin hyvinvointivaikutusten tunnistaminen | * Oppilaan kanssa keskustellaan musiikin vaikutuksista hyvinvointiin ja tunteisiin, mutta tavoitetta ei oteta huomioon päättöarvosanan muodostamisessa. |
| **T11** ohjata oppilasta huolehtimaan kuulostaan sekä musisointi- ja ääniympäristön turvallisuudesta | * Kuulosta sekä musisointi- ja ääniympäristön turvallisuudesta huolehtiminen | * Oppilas käyttää laitteita ja soittimia musisointitilanteissa ottaen huomioon muun muassa äänen ja musiikin voimakkuuteen sekä muut turvalliseen toimintaan liittyvät tekijät. |
| **Oppimaan oppiminen musiikissa** | | |
| **T12** ohjata oppilasta kehittämään musiikillista osaamistaan harjoittelun avulla, asettamaan tavoitteita musiikilliselle oppimiselleen ja arvioimaan edistymistään suhteessa tavoitteisiin | * Oppimisen taidot | * Oppilas asettaa ohjattuna musisointiin, musiikkiliikuntaan tai säveltämiseen ja muuhun luovaan tuottamiseen liittyviä tavoitteita sekä arvioi edistymistään suhteessa niihin. |

Oppilasta ohjataan alusta alkaen oman työskentelynsä arviointiin sekä yksilönä että ryhmän jäsenenä. On tärkeää, että oppilas näkee oman musiikillisen kehittymisensä ja suhtautuu myönteisesti saamaansa palautteeseen. Arvioinnilla pyritään tukemaan oppilaan itsetuntoa ja antamaan oppilaalle valmiuksia nähdä realistisesti omat musiikilliset valmiutensa. Oppilasta kannustetaan myös toveriarviointiin ja kehittämään toimintaansa ryhmän jäsenenä.